M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
mimoriadneho Miestneho zastupiteľstva
dňa 17.10.2012

Návrh
na nákup strojov pre nakladanie s komunálnym odpadom,
hradených z výnosu poplatku pre nakladanie s komunálnym odpadom a drobným stavebným odpadom

Prekladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS 				2. Dôvodová správa

								
Spracovateľ :							Stanovisko právnej skupiny: Ing. Robert Molnár						- nie je potreba právneho 
riaditeľ EKO-podniku VPS				  posúdenia

Október 2012

NÁVRH UZNESENIA

Miestne zastupiteľstvo 

s c h v a ľ u j e      

nákup strojov pre nakladanie s komunálnym odpadom, hradených z výnosu poplatku pre nakladanie s komunálnym odpadom a drobným stavebným odpadom:

položka	prostriedok	počet	cena bez DPH	
1	nákladné vozidlo 4x4 dvojnápravové – nosič kontajnerov	1ks	64 300,00 €	
2	hákový naťahovač	1ks	16 000,00 €	
3	lisovací kontajner na odpad	1ks	9 700,00 €	
4	naťahovací  kontajner 10 m3	2ks	4 000,00 €	
5	naťahovací  kontajner 20 m3	7ks	21 000,00 €	

	Kapitálové výdavky celkom	bez DPH      : 115 000,00 €
		s DPH 20% : 138 000,00 €

a/ bez pripomienok

b/ s pripomienkami

DÔVODOVÁ  SPRÁVA
	
	Obsahom návrhu na nákup strojov pre nakladanie s komunálnym odpadom je zabezpečenie obnovy technického strojového vybavenia EKO-podniku verejnoprospešných služieb, financovaného z výnosov mestskej časti Bratislava-Nové Mesto z poplatkov za nakladanie s komunálnymi odpadmi a drobnými stavebnými odpadmi.
	Obstarané technické prostriedky budú určené na zabezpečenie zberu, prepravy, zhodnotenia, nakladania, respektíve zneškodnenia komunálneho odpadu a drobného stavebného odpadu.
	Zaobstaraním uvedených prostriedkov EKO-podnik VPS získa efektívne nástroje na plnenie zverených úloh. Predpokladáme dosiahnutie úspory v spotrebách pohonných hmôt, nákladoch na servis a údržbu a modernizáciu. Môžeme konštatovať, že zaobstaraniu uvedených prostriedkov v  budúcnosti sa vyhnúť nedá, nakoľko technické vybavenie podniku je momentálne v stave nie dobrom, pričom sa zväčšuje rozsah úloh, činností a výkonov zabezpečovaných  EKO-podnikom VPS.

Položky výdajov na nákup strojov a príslušného vybavenia pre nakladanie s komunálnym odpadom a drobným stavebným odpadom:

1. 	Nákladné vozidlo 4x4 dvojnápravové – nosič kontajnerov
-	vozidlo určené na stredisko dopravy, zabezpečujúce prepravu a manipuláciu s kontajnermi pri nakladaní s odpadom,
- 	aktuálny stav dopravných prostriedkov je nevyhovujúci, na zabezpečenie funkčnosti prostriedkov sú vynakladané vysoké finančné prostriedky,
-	zaobstaranie uvedeného vozidla by umožnilo vyradiť z užívania časť značne amortizovaných dopravných prostriedkov – došlo by k úspore nákladov na servis a údržbu, k úspore pohonných hmôt, mzdových nákladov, 
-	pre ilustráciu uvádzame vek vozidiel v súčasnosti zabezpečujúcich prepravu a nakladanie s odpadom:
	Liaz lanový nakladač	r.v. 1988	
	Liaz lanový nakladač	r.v. 1989
	Liaz ramenový nakladač	r.v. 1991

2.  Hákový naťahovač
-	technologická neoddeliteľná súčasť obstarávaného vozidla, zabezpečujúca nakladanie a manipuláciu s prepravovanými kontajnermi.

3.  Lisovací kontajner
-	predchádzajúcim nákupom identického lisovacieho kontajnera na stredisko dopravy dochádza preukázateľne k úspore nákladov – lisovaním odpadu dokážeme znižovať objem následne prepravovaného materiálu až na cca 30% pôvodného objemu,
-	nákupom ďalšieho lisovacieho kontajnera zabezpečíme zvýšenie výkonnosti pri manipulácii s odpadom. 

4.,5.  Naťahovacie  kontajnery 10m³ a 20 m³
-	kontajnery pre stredisko dopravy, určené na zber, prepravu, zhodnocovanie a zneškodňovanie komunálneho odpadu, drobného stavebného odpadu, odpadu z likvidácie nelegálnych skládok a na pristavovanie kontajnerov v rámci občianskeho sezónneho upratovania, 
-	ich vyššia prepravná objemová kapacita proti doteraz používaným kontajnerom a zvýšenie počtu disponibilných kontajnerov zabezpečí vyššiu efektivitu procesov  a širokospektrálnu úsporu finančných prostriedkov.